cyanic-selkie/wikianc huggingface dataset:
Βασίλης Καββαδάς
Σταδιοδρομία σε συλλόγους
Το καλοκαίρι του 2019, υπέγραψε στον Ηρακλή Θεσσαλονίκης και με τις εμφανίσεις του μέσα στην σεζόν κέρδισε επάξια την επάνοδο του στην Εθνική Ανδρών και έκανε την επανεμφάνιση του στο Ελληνικό All Star Game. Τη σεζόν 2019-20 είχε 9 πόντους, 6 ριμπάουντ και 1,1 τάπες κατά μέσο όρο σε 18 αγώνες, με 58% στα δίποντα και 61% στις βολές. Στις 29 Ιουλίου 2020, ανανέωσε το συμβόλαιό του με τον Ηρακλή μέχρι το 2021. Στις 19 Σεπτεμβρίου 2020, ορίστηκε ως ένας εκ των τριών αρχηγών της ομάδας. Αγωνίστηκε στο Fiba Europe Cup, με πολύ καλά νούμερα. Συγκεκριμένα, στην δεύτερη τη τάξει διοργάνωση της FIBA, ο Καββαδάς είχε 8,6 πόντους και 6,6 ριμπάουντ με 53% στα δίποντα. Στις 6 Φεβρουαρίου 2021, έφτασε τις 150 τάπες στο Πρωτάθλημα Ελλάδας. Ολοκλήρωσε τη σεζόν στο Πρωτάθλημα έχοντας 12.3 πόντους, 8.9 ριμπάουντ και 1 κόψιμο κατά μέσο όρο σε 18 ματς.
Στις 31 Ιουλίου 2021, ανακοινώθηκε από τον Παναθηναϊκό με συμβόλαιο συνεργασίας για 1+1 χρόνια. Στις 26 Σεπτεμβρίου 2021, κατέκτησε το Σούπερ Καπ Ελλάδας, νικώντας στον τελικό τον Προμηθέα Πατρών 92-83. Στις 30 Ιανουαρίου 2022 κόντρα στον Άρη, έσπασε το προσωπικό «φράγμα» των 1.500 πόντων στον 222ο αγώνα του στο Πρωτάθλημα Ελλάδας. Στις 25 Φεβρουαρίου 2022, κόντρα στον Ερυθρό Αστέρα για την Ευρωλίγκα, είχε 17 πόντους (8/10 δίποντα, 1/1 βολή), 6 ριμπάουντ, 1 ασίστ, 2 λάθη, 5 κερδισμένα φάουλ σε 20:08 και αξιολόγηση που έφτασε στο 22. Οι αριθμοί του Καββαδά σημαίνουν ότι έκανε πέντε νέα ατομικά ρεκόρ στην Ευρωλίγκα, σε πόντους, ριμπάουντ, δίποντα, χρόνο συμμετοχής και αξιολόγηση. Σε 11 ματς στην Ευρωλίγκα, είχε 5,3 πόντους και 1,7 ριμπάουντ, ενώ στο Πρωτάθλημα Ελλάδας σε 20 αγώνες είχε 2,95 πόντους και 1,85 ριμπάουντ. Στις 19 Ιουλίου 2022, έμεινε ελεύθερος από τον Παναθηναϊκό.
Στις 2 Αυγούστου 2022, ανακοινώθηκε η επιστροφή του στον Άρη Θεσσαλονίκης μετά από 5 χρόνια. Την σεζόν 2022-23, ο Καββαδάς είχε 3.9 πόντους και 2.6 ριμπάουντ μέσο πόρο σε 10 λεπτά συμμετοχής με την φανέλα του Άρη.
Στις 16 Αυγούστου 2023, συμφώνησε με το Λαύριο.
Εθνικές ομάδες
Ο Καββαδάς έχει αγωνιστεί στην Εθνική Εφήβων, με την οποία το 2009 πήρε μέρος στο Ευρωπαϊκό Πρωτάθλημα Κ-18. Το 2012 κλήθηκε στην Εθνική Ανδρών και συμμετείχε στην προετοιμασία για το Προολυμπιακό Τουρνουά, αλλά δεν επιλέχθηκε να μετάσχει σε αυτό. Το 2013 κλήθηκε ξανά στην Εθνική Ελλάδος για το Ευρωπαϊκό πρωτάθλημα. Το 2016 συμμετείχε στην προετοιμασία για το Προολυμπιακό Τουρνούα στο Τορίνο, χωρίς να είναι εντέλει στην αποστολή. Τον Φεβρουάριο του 2020 επανήλθε στην αποστολή της Εθνικής Ανδρών για τους δυο πρώτους αγώνες των προκριματικών του Ευρωμπάσκετ 2021. Ήταν παρών στο Προολυμπιακό Τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία 97-72. Εκεί σε 4 αγώνες, μέτρησε 3,5 πόντους και 1,8 ριμπάουντ σε 9 λεπτά κατά μέσο όρο.
Έχει παίξει σε 31 παιχνίδια με την Εθνική μέχρι τώρα, σκοράροντας 144 πόντους, με μέσο όρο 4.65 πόντους σε κάθε παιχνίδι.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές της εθνικής Ελλάδος ενόπλων Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Ιωνικού Νίκαιας Κατηγορία:Καλαθοσφαιριστές Γ΄ Εθνικής Ελλάδας Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Αρκαδικού Κατηγορία:Καλαθοσφαιριστές Άρη Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Λαυρίου
Βραβεία Αμερικανικής Ακαδημίας Κινηματογράφου 1954
Υποψηφιότητες & Νικητές
Winners are listed first and highlighted in boldface.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1954
Σελλάδες Άρτας
Οι Σελλάδες είναι χωριό της Άρτας, κτισμένο σε ένα λοφίσκο. Βρίσκεται 12 χιλιόμετρα νοτιοανατολικά της Άρτας, κοντά στο όριο με τον νομό Αιτωλοακαρνανίας και συνορεύει με το Κομπότι. Το χωριό βρίσκεται μερικά χιλιόμετρα νοτιότερα των «Παλιοσελλάδων» δηλαδή του παλιού χωριού. Οι ελαιώνες στεφανώνουν το χωριό από βόρεια και στη νότια πλευρά του απλώνεται μια καταπράσινη πεδιάδα γεμάτη πορτοκαλιές, που τη διασχίζουν ποτάμια, τα οποία εκβάλλουν στον Αμβρακικό Κόλπο.
Πληροφορίες για τη χρονολογία που χτίστηκε ο οικισμός δεν υπάρχουν και το μόνο στοιχείο που δηλώνει για πρώτη φορά την ύπαρξη του στην ιστορία είναι η μαρτυρία του καθηγητή Κ. Μέρτζου, ο οποίος ερευνώντας τα αρχεία της Βενετίας, μας πληροφορεί ότι το 1696 οι Σελλάδες με το γειτονικό χωριό Μεγάρχη, πλήρωναν φόρο υποτέλειας στους Ενετούς. Μεταγενέστερα και μέχρι τους χρόνους του μεγάλου ξεσηκωμού της Επανάστασης της 25ης Μαρτίου 1821 δεν έχουμε καμία γραπτή αναφορά για την ύπαρξη των Σελλάδων, εκτός από τα ονόματα κάποιων Σελλαδιτών που έλαβαν μέρος στην Επανάσταση.
Ονομασία
Για την προέλευση της ονομασίας έχουν διατυπωθεί διάφορες απόψεις αλλά καμία δεν έχει ως τώρα επιβεβαιωθεί ως πραγματική. Πρώτα απ’ όλα, πιστεύεται ότι πρώτοι κάτοικοι του χωριού ήταν οι Σελλοί ένας λαός προερχόμενος από την Δωδώνη των Ιωαννίνων. Μια άλλη άποψη αναφέρει ότι οι κάτοικοι του χωριού ασχολούνταν με την κατασκευή σελών αλόγου και μια τρίτη θέλει το χωριό να ονομάστηκε έτσι επειδή είναι κτισμένο σαν σέλα αλόγου. Ακόμη, ο Στράβωνας ονομάζει την περιοχή από το χωριό ως το Μακρύν όρος Σελαΐδα. Τέλος μια άλλη μαρτυρία αναφέρει ότι ο πρώτος κάτοικος του χωριού είχε το επώνυμο Σελλαδίτης. Καμιά ωστόσο μαρτυρία δεν είναι ικανή να αναιρέσει την άλλη γιατί όλες αποτελούν πραγματική εκδοχή για την ονομασία του χωριού.
Κάτοικοι
Η κύρια ενασχόληση των κατοίκων στις Σελλάδες ήταν η γεωργία. Οι άνθρωποι καλλιεργούσαν ότι χρειάζονταν για τροφή. Το χειμώνα έσπερναν σιτηρά που τα θέριζαν το καλοκαίρι κάνοντας προμήθειες για όλο τον υπόλοιπο χρόνο. Μετά τον θερισμό τα προϊόντα έμεναν στο αλώνι. Την άνοιξη γινόταν η καλλιέργεια όσπριων και λαχανικών στα χωράφια. Όμως το μεγαλύτερο και σημαντικότερο τμήμα αποτελούσαν τα εσπεριδοειδή και τα ελαιόδεντρα. Το φθινόπωρο και τον χειμώνα γινόταν η συγκομιδή των καρπών. Από αυτούς οι μεγαλύτεροι κρατούνταν για κατανάλωση δική τους ή πωλούνταν. Οι μικρότεροι πήγαιναν σε ελαιοτριβεία και γίνονταν λάδι.
Οι κάτοικοι επένδυαν και στην κτηνοτροφία. Εκτρέφανε ζώα τα οποία χρειάζονταν για την ζωή τους. Η κτηνοτροφία περιλάμβανε πρόβατα και κατσίκες από τα οποία έπαιρναν μαλλί, κρέας και γάλα. Το γάλα μετατρεπόταν σε τυρί, γιαούρτι και βούτυρο που χρησιμοποιούνταν για οικιακή χρήση. Τα ζώα φυλάσσονταν σε στάβλους και την ημέρα έβοσκαν στα χωράφια.
Οι Σελλαδίτες έκοβαν ξύλα από τις γύρω περιοχές για να τα χρησιμοποιήσουν το χειμώνα, αλλά και το καλοκαίρι για το μαγείρεμα. Επειδή λοιπόν ο χειμώνας δεν μπορούσε να περάσει χωρίς την θέρμανση της φωτιάς, οι κάτοικοι φροντίζουν από το καλοκαίρι να συλλέγουν τις απαραίτητες προμήθειες όσον αφορά τα ξύλα. Υπήρχε περίπτωση πολλοί από αυτούς να επεξεργάζονταν το ξύλο και να έφτιαχναν αντικείμενα που τους εξυπηρετούσαν. Έτσι μπορούσαν να φτιάξουν σκαμνάκια, καρέκλες, ντιβάνια, μικρά τραπεζάκια κ.α., καθώς και «σαμαράκια». Ακόμα έφτιαχναν πόρτες και παράθυρα για τα σπίτια τα δικά τους ή για αυτά που έφτιαχναν άλλοι ως χτίστες. Έτσι τα πουλούσαν και έπαιρναν τα χρήματα για να ζήσουν.
Μια άλλη δραστηριότητα ήταν η μελισσοκομία. Όσοι ασχολούνταν με αυτό έπαιρναν μέλι και κερί. Το μέλι το κρατούσαν για δική τους κατανάλωση και πώληση ίσως. Το κερί το χρησιμοποιούσαν για τη δημιουργία κεριών κυρίως για φωτισμό.
Η οικοτεχνία αποτελούσε σημαντικό τομέα με τον οποίο ασχολούνται κυρίως οι γυναίκες. Χρησιμοποιώντας αγνά υλικά έφτιαχναν ότι χρειάζονταν. Μάλιστα η οικογένεια ντύνονταν συνήθως με δικά της προϊόντα. Βασική ύλη για την δημιουργία ρούχων ήταν το μαλλί που έπαιρναν από τα πρόβατα. Η μεταποίηση γινόταν με τη ρόκα και το αδράχτι, όπου οι γυναίκες έγνεθαν τις «βελόνες» και έπλεκαν ρούχα με τα οποία η οικογένεια θα πέρναγε αρκετό χρονικό διάστημα. Σημαντικό ρόλο στην οικοτεχνία κατείχε και ο αργαλειός. Σε αυτόν οι γυναίκες έφτιαχναν «κιλίμια» για να στρώνουν στο σπίτι.
Ακόμη μερικοί από τους κατοίκους εργάζονταν ως χτίστες. Δούλευαν όσο περισσότερο μπορούσαν. Επεξεργάζονταν την πέτρα και έφτιαχναν σπίτια σε ανθρώπους που ζητούσαν τις υπηρεσίες τους. Με αυτό τον τρόπο κατάφερναν να παίρνουν κάποια χρήματα, τα οποία μπορούσαν να χρησιμοποιήσουν για την αγορά προϊόντων που δεν παρήγαγαν οι ίδιοι.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Νικολάου Σκουφά Κατηγορία:Δήμος Κομποτίου
Μαυροκκλήσι Έβρου
Το Μαυροκκλήσι, επίσημα Μαυροκκλήσιον είναι ημιορεινό χωριό της περιφερειακής ενότητας Έβρου σε υψόμετρο 220 μέτρων.
Γεωγραφία - Ιστορία
Το Μαυροκκλήσι βρίσκεται στη ράχη οροπεδίου σε απόσταση 26 χλμ. δυτικά από το Διδυμότειχο και 23 χλμ. βόρεια από το Σουφλί. Μετά την ανταλλαγή πληθυσμών στο χωριό εγκαταστάθηκαν Θράκες πρόσφυγες από τα χωριά Κατίχαλα, Καράΐλι, Ακαλάν αλλά και Αρβανίτες της Ανατολικής Θράκης από την Μανδρίτσα. Οι κάτοικοί του ασχολούνται με τη γεωργία και την κτηνοτροφία. Αξιοθέατο θεωρείται η εκκλησία του Αγίου Δημητρίου που σύμφωνα με την τοπική παράδοση κτίστηκε το 1600. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Κυανής. Σύμφωνα με το Σχέδιο Καλλικράτης, μαζί με τον Κόρυμβο αποτελούν την τοπική κοινότητα Μαυροκκλησίου που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 ως κοινότητα έχει πληθυσμό 313 κατοίκους ενώ ως οικισμός 112.
Παραπομπές
Κατηγορία:Δήμος Σουφλίου Κατηγορία:Χωριά του νομού Έβρου
Δημοσθένης Λιακόπουλος
Ο Δημοσθένης Λιακόπουλος (γεν. 15 Ιανουαρίου 1956) είναι Έλληνας συνωμοσιολόγος, συγγραφέας και εκδότης, που έχει γίνει ευρέως γνωστός από τηλεοπτικές εκπομπές στις οποίες διαφημίζει βιβλία του εκδοτικού του οίκου. Θεωρείται προσκείμενος στον χώρο της ακροδεξιάς, κι έχει συγκριθεί με τους πολιτικούς Κυριάκο Βελόπουλο και Άδωνι Γεωργιάδη, κυρίως ως προς την τηλεοπτική παρουσία του σε σταθμούς όπως το Τηλεάστυ.
Ο Λιακόπουλος κατέχει επίσης τους δημοσιογραφικούς ιστότοπους EL και Prison Planet, οι οποίοι έχουν κατά καιρούς φιλοξενήσει απόψεις προσκείμενες σε μέσα που διαχειρίζεται ο Άλεξ Τζόουνς.
Έργο και κριτική
Ο Λιακόπουλος σε κάποια έργα του συνθέτει στοιχεία από τον Ελληνισμό, τον Χριστιανισμό και την Ορθοδοξία, αποδίδοντας στους Έλληνες σημαντική θέση στην εξέλιξη της ανθρώπινης Ιστορίας. Σε κάποια άλλα αναφέρεται στην εναλλακτική παγκόσμια ιστορία. Στον κύριο όγκο των βιβλίων του ωστόσο, αναφέρεται στη λεγόμενη νέα τάξη πραγμάτων. Λόγω του έργου του έχει δεχτεί κατά καιρούς αρνητικές κριτικές,   στις οποίες έχει απαντήσει. Για εκπομπή του που είχε προβληθεί στις 29 Απριλίου του 2008, επικρίθηκε τον Μάρτιο του 2009 από το ΕΣΡ για προβολή φανταστικών γεγονότων ως αληθινών και δραµατοποιηµένη αναπαράσταση ανύπαρκτων ή υπαρκτών γεγονότων, που προκαλούσε σύγχυση στο κοινό, με αποτέλεσμα την επιβολή χρηματικού προστίμου στον τηλεοπτικό σταθμό που τη μετέδωσε. Το κανάλι προσέφυγε στο Συμβούλιο της Επικρατείας κατά αυτής της απόφασης, το οποίο αποφάνθηκε με την απόφαση 477/2013. Ο Λιακόπουλος στην εισαγωγή ορισμένων τόμων του Γιατί και πως ζουν ανάμεσά μας αναφέρεται σε αυτό ως «μυθιστόρημα αχαλίνωτης πραγματικότητας». Σε κάποια ο χαρακτηρισμός υπάρχει στο οπισθόφυλλο. Σε έργα του, όπως ένα βίντεο στο οποίο εξηγεί την θεωρία της Κοίλης Γης, αυτοαποκαλείται ως «φυσικός». Ο ίδιος και τα βιβλία που έχει κυκλοφορήσει, έχουν σατιριστεί από τον Γιώργο Μητσικώστα και την εκπομπή Ράδιο Αρβύλα.
Μήνυση για δυσφήμηση
Ο Λιακόπουλος απασχόλησε την ελληνική διαδικτυακή κοινότητα των ιστολογίων, αλλά και τα ΜΜΕ –εγχώρια κυρίως, αλλά και διεθνή– μετά τη μήνυση που υπέβαλε κατά αγνώστων, για την εμφάνιση δυσφημιστικού υλικού για τον ίδιο σε συγκεκριμένο ιστολόγιο. Το καλοκαίρι του 2006 κατατέθηκε η μήνυση η οποία είχε ως αποτέλεσμα να συλληφθεί ο Αντώνης Τσιπρόπουλος, διαχειριστής του συναθροιστή ιστολογίων (blog aggregator) blogme.gr, επειδή το blogme.gr στην κατηγορία "χιούμορ" φιλοξενούσε συνδέσμους, αλλά και τις πρώτες γραμμές των σχολίων που ανέβαιναν στο ιστολόγιο. Η μήνυση γνωστοποιήθηκε κατά τη διάρκεια της διεξαγωγής του Παγκοσμίου Συνεδρίου Ηλεκτρονικής Διακυβέρνησης στην Αθήνα (Οκτώβριος 2006) και αναφέρθηκε στον διεθνή Τύπο. Η υπόθεση κίνησε το ενδιαφέρον των bloggers και του Τύπου καθώς ο Τσιπρόπουλος δεν παρήγαγε το δυσφημιστικό περιεχόμενο αλλά μέρος αυτού εμφανιζόταν αυτόματα στην ιστοσελίδα χωρίς τη δική του επέμβαση. Η εκδίκαση της υπόθεσης αναβλήθηκε τρεις φορές. Για την υπόθεση της συγκεκριμένης μήνυσης υπήρξε κινητοποίηση στο ελληνικό διαδίκτυο με διαδικτυακή συλλογή υπογραφών προς υπεράσπιση του Τσιπρόπουλου, ενώ την πρόθεσή της να καταθέσει για την υπεράσπιση δήλωσε και η Ένωση Ελλήνων Χρηστών Internet. Το 2011, ο Λιακόπουλος παραιτήθηκε από τη δίκη, αλλά αυτή συνέχισε αυτεπάγγελτα, βασιζόμενη στον νόμο περί άσεμνων δημοσιευμάτων. Τελικά, τον Ιανουάριο του 2013, ο Τσιπρόπουλος αθωώθηκε.
Βιβλιογραφία
Τα βιβλία που συνέγραψε ο Δημοσθένης Λιακόπουλος και εκδόθηκαν από τις εκδόσεις Λιακόπουλος-ΕΛ, είναι τα παρακάτω:
Εξωτερικοί σύνδεσμοι
Κατηγορία:Θεωρίες συνωμοσίας Κατηγορία:Έλληνες συγγραφείς Κατηγορία:Έλληνες εκδότες
Γάιος Κάσσιος Λογγίνος
Ο Γάιος Κάσσιος Λογγίνος (Gaius Cassius Longinus, 87 π.Χ. ή 86 π.Χ. – 3 Οκτωβρίου 42 π.Χ.) ήταν Ρωμαίος συγκλητικός και ηγετικός υποκινητής της συνωμοσίας για τη δολοφονία του Ιουλίου Καίσαρα. Ήταν διοικητής των στρατευμάτων με τον Μάρκο Ιούνιο Βρούτο κατά τη διάρκεια της μάχης των Φιλίππων εναντίον των συμμαχικών δυνάμεων του Μάρκου Αντώνιου και του Οκταβιανού, πρώην υποστηρικτών του Καίσαρα, και αυτοκτόνησε μετά την ήττα του από τον Μάρκο Αντώνιο.
Εκλέχθηκε δήμαρχος των πληβείων το 49 π.Χ. Εναντιώθηκε στον Καίσαρα και διοίκησε έναν στόλο εναντίον του κατά τη διάρκεια του εμφυλίου πολέμου του Καίσαρα. Αφού ο Καίσαρας νίκησε τον Πομπήιο στη μάχη των Φαρσάλων ανάγκασε τον Κάσσιο να παραδοθεί. Μετά τη δολοφονία του Καίσαρα, ο Κάσσιος διέφυγε στην Ανατολή, όπου συγκέντρωσε έναν στρατό δώδεκα λεγεώνων.
Νεανικά χρόνια
Λίγα είναι γνωστά για τη νεανική ηλικία του Γάιου Κάσσιου Λογγίνου, εκτός από μία ιστορία όπου έδειξε την απέχθειά του για τους τύραννους, ενώ πήγαινε ακόμα σχολείο, όταν διαπληκτίστηκε με τον γιο του δικτάτορα Σύλλα. Επίσης, παντρεύτηκε την Ιουνία Τέρτια, κόρη της Σερβιλίας Καιπιόνις και ετεροθαλή αδελφή του Ιούνιου Βρούτου. Μαζί απέκτησαν έναν γιο. Σπούδασε φιλοσοφία στη Ρόδο υπό τον Αρχέλαο, ενώ μιλούσε πολύ καλά την ελληνική γλώσσα.
Πόλεμος στην Παρθία
Το πρώτο του αξίωμα ήταν αυτό του κυαίστορα (ταμίας) υπό τον Μάρκο Λικίνιο Κράσσο το 53 π.Χ., οπότε και αποδείχτηκε πως διέθετε αξιόλογες στρατηγικές ικανότητες. Ταξίδεψε με τον Κράσσο στην επαρχία της Συρίας, όπου και προσπάθησε να τον αποτρέψει από το να επιτεθεί στην Παρθία, προτείνοντας να φτιάξουν μια ασφαλή βάση στον ποταμό Ευφράτη. Ωστόσο ο Κράσσος αγνόησε τις συμβουλές του Κάσσιου και οδήγησε τους άνδρες του στη Μάχη στις Κάρρες, κατά τη διάρκεια της οποίας επίσης αγνόησε τη συμβουλή να ενδυναμώσει τις ρωμαϊκές γραμμές. Ως αποτέλεσμα η Ρώμη γνώρισε τη διασημότερη πανωλεθρία της μετά τον Δεύτερο Καρχηδονιακό Πόλεμο. Ο Κάσσιος κατάφερε τουλάχιστον να γλυτώσει τα υπολείμματα του στρατού με τη βοήθεια του λεγάτου του Κράσσου, του Γάιου Οκτάβιου. Με τη σειρά τους οι λεγεωνάριοι ζήτησαν να ηγηθεί ο Κάσσιος, ωστόσο εκείνος αρνήθηκε παραμένοντας πιστός στον Κράσσο. Ο Κράσσος βρήκε τον θάνατο όταν οι οδηγοί του στρατού διέπραξαν προδοσία στον δρόμο της υποχώρησης. Εντούτοις, ο Κάσσιος κατάφερε και πάλι να διασώσει 500 ιππείς και να τους επανενώσει με άλλες λεγεώνες.
Ρωμαϊκός εμφύλιος
Ο Καίσαρας τον ονόμασε λεγάτο και τον επιστράτευσε στον Αλεξανδρινό Πόλεμο. Ωστόσο ο Κάσσιος αρνήθηκε να συμμετάσχει στον πόλεμο ενάντια στους εναπομείναντες ηγέτες των αριστοκρατικών, τον Κάτωνα τον Νεότερο και τον Σκιπίωνα Νασικά στην Αφρική, επιλέγοντας να αποσυρθεί στη Ρώμη. Πέρασε τα επόμενα δύο χρόνια χωρίς κάποιο αξίωμα, κατά τη διάρκεια των οποίων συνέσφιξε τις σχέσεις του με τον Κικέρωνα.
Συνωμοσία
Το 44 π.Χ. κατέλαβε το αξίωμα του πραίτορα περεγκρίνους (Praetor Peregrinus, αστυδίκη για διαφορές μεταξύ ξένων), με την υπόσχεση να αναλάβει τη διοίκηση της Συρίας τον επόμενο χρόνο. Η ανάδειξη του νεότερού του, Μάρκου Ιούνιου Βρούτου, σε πραίτορα ουρμπάνους (Praetor Urbanus, αστυδίκη για διαφορές γηγενών πολιτών) τον προσέβαλε πολύ, κάτι που αύξησε το μίσος του στο πρόσωπο του Καίσαρα, ο οποίος την ίδια χρονιά ανέλαβε το αξίωμα του διά βίου δικτάτορα. Ο Καίσαρ, παρόλο που επισήμως είχε συγχωρήσει τον Κάσσιο, από ό,τι φαίνεται δυσπιστούσε προς το πρόσωπό του. Έτσι ο Κάσσιος ήταν ένας από τους πιο ένθερμους συνωμότες κατά του Καίσαρα, πείθοντας τελικά τους υπόλοιπους να διαπράξουν «τυραννοκτονία». Στις Ειδούς του Μαρτίου, 44 π.Χ., ο Κάσσιος παρότρυνε τους συνεργούς του, ενώ ο ίδιος χτύπησε τον Καίσαρα στο πρόσωπο. Ο ίδιος και οι σύντροφοί του αυτοαποκαλούνταν «απελευθερωτές» («Liberatores»). Αν και πέτυχαν τον σκοπό τους να δολοφονήσουν τον Καίσαρα, τα επινίκια ήταν βραχύβια καθώς ο Μάρκος Αντώνιος διεκδίκησε την εξουσία και έστρεψε τον λαό εναντίον τους.
Μετά τη δολοφονία
Τον Απρίλιο, ο Κάσσιος έφυγε από τη Ρώμη, με προορισμό την εξοχή, ελπίζοντας πως ο Αντώνιος θα ανατρεπόταν. Τον Ιούνιο, η Σύγκλητος ανέθεσε στον Κάσσιο την επαρχία της Κυρηναϊκής για να του δώσει την ευκαιρία τόσο να διατηρήσει το αξίωμα του πραίτορα όσο και να διαφύγει από την Ιταλία.
Ο Κάσσιος θύμωσε που του παραχωρήθηκε μια δευτερεύουσας σημασίας επαρχία και αποφάσισε να παραιτηθεί, υποστηρίζοντας ότι προτιμούσε να ζήσει εξόριστος παρά υπό την ηγεμονία του Αντωνίου. Κατέφυγε στην επαρχία της Συρίας, που είχε κυβερνήσει παλαιότερα, την οποία είχε αναλάβει εκ μέρους του Αντωνίου ο Πόπλιος Κορνήλιος Δολαβέλλας. Σκόπευε να αναλάβει τη διοίκηση προτού καταφθάσει ο τελευταίος. Η φήμη του στη Συρία ήταν αρκετή ώστε να βρει συμμάχους στο πρόσωπο των στρατιωτικών διοικητών της περιοχής και το 43 π.Χ. είχε στην κατοχή του 12 λεγεώνες για να αντιμετωπίσει τον Δολαβέλλα. Στο μεταξύ, η Σύγκλητος είχε έρθει σε ρήξη με τον Αντώνιο κι έτσι επικύρωσε την πρόταση να γίνει ο Κάσσιος διοικητής της Συρίας. Ο Δολαβέλλας επιτέθηκε, αλλά όταν είδε τους συμμάχους του να τον προδίδουν, αναγκάστηκε να αυτοκτονήσει.
Η θέση του Κάσσιου ήταν πλέον εξασφαλισμένη κι έτσι σχεδίασε να επιτεθεί κατά της Αιγύπτου. Όταν ωστόσο δημιουργήθηκε στην Ιταλία η Δεύτερη Τριανδρία – ανάμεσα στον Αντώνιο, τον Λέπιδο και τον Οκταβιανό - ο Βρούτος ζήτησε τη βοήθειά του. Ο Κάσσιος τον συνάντησε με τους άνδρες του στη Σμύρνη, αφήνοντας στο πόδι του στη Συρία τον ανηψιό του. Οι σύμμαχοι αποφάσισαν να χτυπήσουν τους συμμάχους της Τριανδρίας στη Μικρά Ασία. Ο Κάσσιος λεηλάτησε τη Ρόδο, ενώ ο Βρούτος έκανε το ίδιο στη Λυκία. Την επόμενη χρονιά ένωσαν τις δυνάμεις τους στις Σάρδεις, όπου και οι στρατοί τους τούς ανακήρυξαν «Imperatores» (στρατηγούς αυτοκράτορες). Πέρασαν τον Ελλήσποντο, προέλασαν στη Θράκη και στρατοπέδευσαν κοντά στους Φιλίππους, πόλη της Θράκης (σημερινός Νομός Καβάλας). Ο Οκταβιανός και ο Μάρκος Αντώνιος σύντομα έφτασαν στην περιοχή και ετοιμάζονταν για την επικείμενη μάχη. Ο Κάσσιος αποφάσισε να τους αποκόψει από τις προμήθειες. Ωστόσο, ο Αντώνιος εξανάγκασε τους αντιπάλους του σε δύο μάχες, γνωστές με το κοινό όνομα Μάχη των Φιλίππων. Ο Βρούτος είχε επιτυχία απέναντι στον Οκταβιανό και κατέλαβε το στρατόπεδό του. Ο Κάσσιος, εντούτοις, συνετρίβη από τον Αντώνιο. Αγνοώντας τη νίκη του συμμάχου του, έχασε κάθε ελπίδα και διέταξε έναν απελεύθερο, τον Πίνδαρο, να τον θανατώσει. Ο Βρούτος τον θρήνησε ως τον «τελευταίο των Ρωμαίων» και τον κήδεψε στη Θάσο.
Αναφορές στη λογοτεχνία
Στην «Κόλαση» του Δάντη, ο Κάσσιος αποτελεί τον έναν από τους τρεις μεγάλους αμαρτωλούς της ιστορίας που μαρτυρούν στα σαγόνια του Σατανά, στην καρδιά της Κολάσεως, για όλη την αιωνιότητα. Οι άλλοι δύο είναι ο Βρούτος και ο Ιούδας Ισκαριώτης. Εμφανίζεται και στο έργο του Σαίξπηρ «Ιούλιος Καίσαρ», όπου παρουσιάζεται ως επικίνδυνος και δολοπλόκος. Οι παραπάνω απεικονίσεις του προσώπου του Κάσσιου ήταν σίγουρα επηρεασμένες απο το γεγονός ότι την εποχή του Δάντη κυβερνούσαν τύραννοι στην Ιταλία, ενώ και την εποχή του Σαίξπηρ ήταν πολύ ισχυρός ο θεσμός της αγγλικής μοναρχίας.
Παραπομπές
Κασσιος Λογγινος Κασσιος Λογγινος Κασσιος Λογγινος
Inhumans
Οι Inhumans (μτφρ.: Απάνθρωποι) είναι φανταστική φυλή υπερανθρώπων, που εμφανίζονται σε διάφορα αμερικανικών κόμικς που δημοσιεύθηκαν από τη Marvel Comics.
Η σειρά των κόμικ συνήθως επικεντρώνεται εξολοκλήρου στις περιπέτειες της Βασιλικής Οικογένειας των Inhumans, και πολλοί άνθρωποι συνδέουν το όνομα "Inhumans" με τη συγκεκριμένη ομάδα των υπερδύναμων χαρακτήρων.
Οι Inhumans εμφανίστηκαν για πρώτη φορά στο τεύχος των Fantastic Four #45 (Δεκέμβριος 1965), αν και τα μέλη της ομάδας Μέδουσα και Γκόργκον εμφανίστηκαν σε προηγούμενα τεύχη της σειράς (#36 και #44, αντίστοιχα). Η πατρίδα τους, η πόλη Άττιλα (Attilan), αναφέρθηκε για πρώτη φορά χρόνια νωρίτερα, σε μια ιστορία στο Tuk the Caveboy σε γραφή και σχέδιο του Τζακ Κίρμπι που εμφανίστηκε στο πρώτο τεύχος του Captain America Comics #1 (Μάρτιος 1941). Η πόλη περιγράφεται ως το σπίτι μιας φυλής που ήταν εξελικτικά προηγμένη, όταν οι άνθρωποι ήταν ακόμα στην Εποχή του Λίθου.
Η Βασιλική Οικογένεια των Inhumans είχε προσαρμοστεί σε πολλές σειρές κινουμένων σχεδίων της Marvel καθώς και σε βιντεοπαιχνίδια με την πάροδο των ετών. Οι Inhumans εισήχθησαν σε μορφή live action στον δεύτερο κύκλο της σειράς Agents of S.H.I.E.L.D. (μέρος του Marvel Cinematic Universe) μέσω της εισαγωγής χαρακτήρων ειδικά για τη σειρά και της μετατροπής της Ντέιζι Τζόνσον σε Inhuman. Το φθινόπωρο του 2017 κυκλοφόρησε στο ABC η τηλεοπτική σειρά Inhumans (επίσης μέρος του Marvel Cinematic Universe), στην οποία πρωταγωνίστησε η Βασιλική Οικογένεια. Η σειρά ακυρώθηκε μετά από έναν κύκλο 8 επεισοδίων.
Εκδοτικό ιστορικό
Το 2007, οι Inhumans εμφανίστηκαν στην περιορισμένη σειρά τού Σιωπηλού Πολέμου (Silent War) από τον συγγραφέα Ντέηβιντ Χάιν,  και τον καλλιτέχνη Φρέηζερ Ίρβινγκ.
Μετά τα γεγονότα στη Μυστική Εισβολή (Secret Invasion), οι Inhumans εμφανίστηκαν στη μία πλευρά τής ιστορίας του Πολέμου των Βασιλέων (War of Kings), με τον Black Bolt να γίνεται βασιλιάς των Κρι, αντιμετωπίζοντας τον Βολκάνο, ο οποίος ηγείται του Σι'αρ.
Το 2013, στη σειρά Αιωνιότητα, οδήγησε σε σημαντικές αλλαγές στο status quo για την ομάδα, με πολλούς νέους Inhumans ή NuHumans (ΝεAνθρώπους), που εμφανίζονται ως αποτέλεσμα της έκρηξης της Χθονογενούς Βόμβας (Terrigen Bomb). O σεναριογράφος Τσαρλς Σόουλ έγινε ο επί κεφαλής σεναρίου της σειράς των Inhumans, ξεκινώντας με τη σειρά Inhumans, η οποία διήρκεσε για 14 τεύχη, από τον Απρίλιο του 2014 μέχρι τον Ιούνιο του 2015. Η νέα Inhuman Καμάλα Καν, επίσης, γίνεται το πρώτο όνομα στο δικό της κόμικ, Ms Marvel (τόμος 3). Μετά την εκδήλωση Μυστικοί Πόλεμοι, οι ήρωες επεκτείνονται σε δύο συνεχείς τίτλους, Uncanny Inhumans και All-New Inhumans (Οι Ολοκαίνουργιοι Inhumans) και έναν επιπλέον σόλο τίτλο, το Κάρνακ.
Στην Ελλάδα
Στην Ελλάδα, το πρώτο τεύχος κυκλοφόρησε σε δίμηνη βάση, από τον Ιούνιο του 1978 από τις Εκδόσεις Καμπανάς, η οποία τότε είχε τα δικαιώματα της Marvel Comics, υπό τον τίτλο Απάνθρωποι. Τα 10 τεύχη της σειράς συνοδεύονταν και από τις ιστορίες του Luke Cage με τίτλο Luke Cage: Ήρωας για Νοίκιασμα.
Βιογραφία φανταστικού είδους
Στην αρχή του πολέμου μεταξύ Κρι και Σκραλ, πριν από εκατομμύρια γήινα χρόνια, οι εξωγήινοι Κρι ίδρυσαν έναν σταθμό στον πλανήτη Ουρανό, μια στρατηγική θέση μεταξύ των Κρι και Σκραλ αυτοκρατοριών. Μέσα από τη δουλειά τους στο σταθμό, ανακάλυψαν ότι η διάρκεια ζωής τους στην κοντινή Γη είχε γενετικό δυναμικό που της έχουν εκχωρηθεί από τους εξωγήινους Ουράνιους (Celestials). Οι Κρι, γεμάτοι ενδιαφέρον, άρχισαν να πειραματίζονται πάνω στον τότε γήινο πρωτόγονο Homo sapiens για να παραγάγει τη γενετικά προηγμένη γενιά των Inhumans. Ο στόχος τους ήταν, προφανώς, διπλός—να διερευνήσουν πιθανούς τρόπους να παρακάμπτουν τη δική τους εξελικτική στασιμότητα, και να δημιουργήσουν μία ισχυρή μεταλλαγμένη φυλή στρατιωτών για χρήση εναντίον των Σκραλ. Παρ'όλο που τα πειράματά τους ήταν επιτυχή στη δημιουργία ενός στελέχους της ανθρωπότητας με εξαιρετικές ικανότητες, οι Κρι εγκατέλειψαν το πείραμά τους, επειδή μια γενετική προφητεία είχε προβλέψει ότι τα πειράματα αυτά θα οδηγήσουν τελικά σε μια ανωμαλία που θα μπορούσε να καταστρέψει την Υπέρτατη Νοημοσύνη των Κρι.
Τα πειραματόζωά τους, οι Inhumans, πήγαν να σχηματίσουν μια δική τους κοινωνία, που ευδοκίμησε σε απομόνωση από την υπόλοιπη ανθρωπότητα και ανέπτυξε προηγμένη τεχνολογία. Πειράματα με τη μεταλλαξιογόνο Χθονογενή Ομίχλη (μια διαδικασία γνωστή ως Χθονογένεση) τους έδωσε διάφορες εξουσίες, αλλά προκάλεσε γενετικές βλάβες και παραμορφώσεις. Αυτό οδήγησε σε ένα πρόγραμμα μακροπρόθεσμης επιλεκτικής αναπαραγωγής, σε μια προσπάθεια να μετριασθούν οι συνέπειες αυτών των μεταλλάξεων.
Οι Inhumans με επί κεφαλής τον βασιλιά τους, τον Μαύρο Κεραυνό, και η Βασιλική Οικογένεια, που αποτελείται από τη Μέδουσα, τον Κάρνακ, τον Γκόργκον, τον Tρίτωνα, την Κρύσταλ, τον Μάξιμο τον Τρελό, και τον κυνικό Τέτανο. Η Κρύσταλ και η Μέδουσα ήταν μέλη των Fantastic Four, Η Κρύσταλ έχει υπάρξει μέλος των Εκδικητών.
O Black Bolt καθοδήγησε τους Inhumans μέσα από μερικές από τις πιο δραματικές στιγμές της ιστορίας τους, συμπεριλαμβανομένων αρκετές προσπάθειες από τον Μάξιμο για να σφετεριστεί το θρόνο, εξεγέρσεις από την εργαζόμενη τάξη (με την ενδεχόμενη χειραφέτηση), επιθέσεις από την ανθρώπινη renegade, η απαγωγή της Μέδουσας, την καταστροφή και την ανοικοδόμηση της Attilan, και η αποκάλυψη του οι μη-άνθρωποι ύπαρξη της ανθρωπότητας.
Ο ρόλος του ως βασιλιά των Inhumans ήταν ταραχώδης. Η πρώτη μεγάλη κρίση προέκυψε όταν ο ίδιος και η Μέδουσα συνέλαβαν ένα παιδί. Η Μέδουσα έφερε το παιδί στον κόσμο αγνοώντας το Γενετικό Συμβούλιο, που πίστευε ότι η γενιά του Μαύρου Κεραυνού ήταν πολύ επικίνδυνο να συνεχιστεί. Το Συμβούλιο, ωστόσο, πήρε το παιδί για να το εξετάσει, και απαγόρευσε τη γονική επαφή. Δραπέτευσε στη Γη με τα μέλη τής Βασιλικής Οικογένειας μόνο και μόνο για να παρενοχληθεί από τον Μάξιμο. Ο Μαύρος Κεραυνός ήταν διχασμένος ανάμεσα στην αγάπη του για την οικογένειά του και το καθήκον του να σέβεται το Γενετικό Συμβούλιο, και μόνο όταν αποκαλύφθηκε ότι το Συμβούλιο χρησιμοποιούσε τον γιο του σε μια συνωμοσία εναντίον του, στράφηκε τελικά εναντίον του Συμβουλίου. Με αυτό, απαρνήθηκε το στέμμα του ως βασιλιά των Inhumans. Για λίγο καιρό, ζούσαν μακριά από την Άττιλα, αλλά επέστρεψαν σε στιγμές ανάγκης.
Η άλλοτε μυστική ύπαρξη της φυλής έχει έρθει στο φως για το ευρύ κοινό καθώς οι Inhumans αλληλεπιδρούν ολοένα και πιο συχνά με πολλούς υπερήρωες της Γης —συμπεριλαμβανομένων των Fantastic Four, των Avengers και των X-Men, τους οποίους έχουν βοηθήσει σε απειλές όπως ο Δόκτωρ Ντουμ, ο Ultron 7, ο Magneto, και ο Apocalypse.
Η κοινωνία των Inhumans άλλαξε ριζικά όταν Ρόναν ο Κατήγορος επεχείρησε να χρησιμοποιήσει τους Inhumans ως στρατό, για να διαταράξει τον έλεγχο των Σι'αρ στους Κρι μετά την ήττα τους στον Πόλεμο Κρι-Σι'αρ. Εμφανιζόμενος πάνω από την πόλη της Άττιλα, ο Ρόναν πήρε τον έλεγχο σε μια αιφνιδιαστική επίθεση και ανάγκασε τους Inhumans και τον βασιλιά τους, Μαύρο Κεραυνό, να υπακούσουν, αλλιώς θα κατέστρεφε το μοναδικό τους σπίτι και όσους ήταν σε αυτό. Κατά τη διάρκεια της δουλείας τους, ο Ρόναν απεκάλυψε ότι οι Inhumans ήταν πάντα προορισμένοι για όπλα στην υπηρεσία των Κρι. Για τον σκοπό αυτό, πολλά από τα γενετικά χαρακτηριστικά που κωδικοποιήθηκαν κατά τη διάρκεια του αρχικού πειράματος ήταν γραφτό να τους δώσουν τις ικανότητες και εμφανίσεις διαφόρων εξωγήινων φυλών. Η ιδέα ήταν ότι αυτοί οι Inhumans σκλάβοι θα μπορούσαν να χρησιμοποιηθούν για διείσδυση σε εξωγήινους κόσμους και φυλές για να διενεργούν κατασκοπευτικά ή για να δολοφονούν προς αποδυνάμωση του δυναμικού πιθανών κατακτήσεων. Ο Ρόναν χρησιμοποίησε τους Inhumans με αυτόν τον τρόπο ακριβώς, διαταράσσοντας συνθήκες ειρήνης με τους Σι'αρ, και εξαπολύοντας επιθέσεις σε σκάφη και βάσεις.
Στην πορεία, ο Μαύρος Κεραυνός προσπάθησε να απελευθερώσει τον λαό του, προκαλώντας τον Ρόναν σε μια προσωπική μάχη. Αν ο Ρόναν κέρδιζε, οι Inhumans θα συνέχιζαν να τον υπηρετούν ενώ αν κέρδιζε ο βασιλιάς, οι Inhumans θα ελευθερώνονταν. Μετά από μια τρομερή μάχη, ο Μαύρος Κεραυνός κέρδισε, και ο Ρόναν αποδεικνύοντας ότι οι Κρι ακόμα έχουν τιμή κράτησε το λόγο του και άφησε τους Inhumans. Αλλά δεν είχαν τελειώσει όλα, καθώς οι Inhumans δεν ήταν πρόθυμοι να ακολουθήσουν τον Μαύρο Κεραυνό πίσω στη Γη. Η πίεση είχε ξεκινήσει να μεγαλώνει από όταν η κλειστή κοινωνία της Άττιλα είχε έρθει σε ανοικτή επαφή με τον έξω κόσμο. Κατά την υποδούλωση από τον Ρόναν, οι Inhumans επιθυμούσαν την ελευθερία τους, αλλά είχαν αναπτύξει μία αίσθηση υπερηφάνειας στη δύναμή τους και πίστη στο δικό τους πεπρωμένο. Δεν πίστευαν πλέον ότι ο Μαύρος Κεραυνός ή ότι η Βασιλική Οικογένεια ήταν ικανοί να τους οδηγήσουν στη νέα ζωή που ήθελαν, και η Βασιλική Οικογένεια εξορίστηκε από την Άττιλα. Η Βασιλική Οικογένεια επέστρεψε στη Γη για να βρει το πεπρωμένο της. Μετά από μία περίοδο που ζούσαν στη Λατβέρια μέσα στη μισαλλοδοξία, επέστρεψαν στην Άττιλα, που βρισκόταν στην Μπλε Περιοχή της Σελήνης. Οι Inhumans άρχισαν έχουν καλύτερη σχέση με τη Γη με την αποστολή φοιτητών στο πανεπιστήμιο του Ουισκόνσιν.
Καθ'όλη την ιστορία, η πόλη της Άττιλα συχνά έχει αλλάξει θέση και από το τον Πόλεμο των Βασιλέων του 2008, έχει απογειωθεί από την οξυγονούχα Μπλε Περιοχή της Σελήνης μέσα στο διάστημα.
Son of M (Ο γιος του Μ )
Κατά τη διάρκεια των γεγονότων τού Son of M, ο Quicksilver έκλεψε τους κρυστάλλους της Χθονογένεσης σε μία προσπάθεια να πάρει πίσω τις δυνάμεις του και να θεραπεύσει αποδυναμωμένους μεταλλαγμένους από τη διάρκεια τού M-Day. Η κλοπή κατέληξε σε μία διαμάχη μεταξύ της Genosha των αναδυναμωμένων μεταλλαγμένων (των οποίων οι δυνάμεις επέστρεψαν πιο δυνατές από όσο μπορούσαν να διαχειριστούν, προκαλώντας τη σταδιακή τους παράδοση), των Inhumans και του Γραφείου Εθνικής Ανάγκης των ΗΠΑ. Η διαμάχη τελείωσε με το Γραφείο να κατάσχει τους Κρυστάλλους, μία πράξη που έκανε τον Μαύρο Κεραυνό να μιλήσει για πόλεμο εναντίον των Ηνωμένων Πολιτειών.
Silent War (Σιωπηλός Πόλεμος)
Τον Ιανουάριο του 2007, βγαίνει η μίνι-σειρά Σιωπηλός Πόλεμος, που άρχισε με τoν Γκόργκον να ξεκινά το πρώτο χτύπημα στη Νέα Υόρκη. Αν και οι Inhumans καταφέρνουν να ανακτήσουν τους Κρυστάλλους, το επεισόδιο τελειώνει με τον Μάξιμο να αναλαμβάνει και πάλι τον έλεγχο της Άττιλα.
New Avengers: Illuminati (Νέα Εκδικητές: Οι Πεφωτισμένοι)
Έχει αποκαλυφθεί ότι ο Μαύρος Κεραυνός έχει αντικατασταθεί από έναν σφετεριστή Σκραλ, κάποια στιγμή μετά τον Σιωπηλό Πόλεμο, πριν όμως από τον Παγκόσμιο Πόλεμο Χαλκ (World War Hulk). Ο σφετεριστής αποκαλύπτεται στους Πεφωτισμένους και σκοτώνεται. Η ξαφνική ρήξη στη σχέση Μέδουσας και Μαύρου Κεραυνού αλλά και η μετέπειτα ήττα τού Μαύρου Κεραυνού στα χέρια του Χαλκ στον Παγκόσμιο Πόλεμο Χαλκ ίσως είναι δείγματα, μιας και είναι αβέβαιο το πότε ο Μαύρος Κεραυνός αντικαταστάθηκε από τον Σκραλ σωσία του.
Dark Reign (Σκοτεινή Βασιλεία)
Η Βασιλική Οικογένεια των Inhumans αντιμετωπίζει τον Ανείπωτο (the Unspoken), ξάδερφο του Μαύρου Κεραυνού.
War of Kings (Πόλεμος των Βασιλέων)
Αποφασίζοντας τελικά ότι δεν θα χρησιμοποιηθούν ούτε κακοποιηθούν από άλλες φυλές, οι Inhumans παίρνουν δραστικά μέτρα για να εξασφαλίσουν την επιβίωσή τους ως φυλή. Για το σκοπό αυτό, ενεργοποιούν μια σειρά από ανενεργές μηχανές κάτω από την πόλη τής Άττιλα, μετατρέποντάς την σε ένα τεράστιο διαστημόπλοιο, που τροφοδοτείται από τη φωνή του Μαύρου Κεραυνού. Ελευθερωμένη από τη θέση που είχε στη Σελήνη, η Άττιλα εισέρχεται στο υπερδιάστημα και εντοπίζει τα απομεινάρια του Στόλου των Σκραλ, καταστρέφοντας τα ολοσχερώς. Καθώς η Άττιλα εισέρχεται στον χώρο των Σι'αρ, προσελκύει την προσοχή τριών πολεμικών πλοίων Σι'αρ, που τους καλούν να απομακρυνθούν αλλιώς θα ρίξουν πυρ. Και αυτοί καταστρέφονται χωρίς έλεος.
Η Άττιλα φτάνει στον πλανήτη Χάλα, καταστρέφοντας την προστατευτική ασπίδα που προστατεύει την αποδυναμωμένη αυτοκρατορία τους και εισέρχεται στον ίδιο τον πλανήτη. Η Βασιλική Οικογένεια αντιμετωπίζει τον Ρόναν τον Κατήγορο, ο οποίος υπηρετεί ως βασιλιάς. Παραδέχτηκε ότι αισθανόταν πως απλά κρατούσε τη θέση του αρχηγού για τον αληθινό τους βασιλιά, τον Μαύρο Κεραυνό, (όπως οι Ουράνιοι, οι Κρι πειραματίστηκαν σε ανθρώπους, για να δημιουργήσουν το τέλειο όπλο και οι Inhumans δημιουργήθηκαν, αλλά ο Μαύρος Κεραυνός αρνήθηκε τον θρόνο στη συνέχεια).
Realm of Kings (Το Βασίλειο των Βασιλέων)
Η T-Βόμβα σκότωσε τον Μαύρο Κεραυνό, αφήνοντας την ηγεσία στη Βασίλισσα Μέδουσα. Η Βασιλική Οικογένεια των Inhumans αγωνίζεται να διατηρήσει την υπεροχή στην αυτοκρατορία των Κρι. Οι Πρωτόγονοι Άλφα εξεγείρονται, ο Μάξιμος προσπαθεί να πάρει το θρόνο και η αριστοκρατία των Κρι εξεγείρεται, κάτι το οποίο διαβρώνει την κυβέρνηση των Inhumans.
Universal Inhumans (Συμπαντικοί Inhumans)
Πίσω στη Γη, οι Fantastic Four αναμετρώνται με μία διαστρική ομάδα Inhumans, σχηματισμένη από τους Κενταυριανούς, τα Δεινά Φαντάσματα (Dire Wraiths), τους Kυμελλιανούς και τους Μπαντούνς. Οι νέοι αυτοί Inhumans αποκαλύπτουν ότι οι Κρι πειραματίστηκαν και σε άλλες διαστρικές φυλές εκτός από τους ανθρώπους και χρησιμοποιήσαν μεθόδους διαφορετικές τής Χθονογενούς Ομίχλης. Το αποτέλεσμα ήταν οι Συμπαντικοί Inhumans, που ενώθηκαν και ταξίδευσαν στη Γη σε αναζήτηση του Μαύρου Κεραυνού, ο οποίος πιστεύουν ότι θα οδηγήσει τις ομάδες τους σε μία σταδιακή κατάληψη της Γης. Όταν ο Μαύρος Κεραυνός επέστρεψε, οι Συμπαντικοί Inhumans φτάνουν στο φεγγάρι της Γης, όπου μια προφητεία που έχει να κάνει με τις τέσσερις πόλεις αποκαλύπτεται. Μαζί πάνε στη Γη, για να νικήσουν τους τέσσερις Ρήντ (Ρηντ Ρίτσαρντς/κος Φανταστικός) του Διαστατικού Συμβουλίου.
Εν τω μεταξύ, η αναστημένη Υπέρτατη Νοημοσύνη διατάζει τους Κρι να ξεκινήσουν μια επίθεση για να καταστρέψουν τη Γη και τους Inhumans, σε μια προσπάθεια να αποφευχθεί η γενετική προφητεία. Απωθούνται, με τους Inhumans να τους κυνηγούν.
Infinity (Αιωνιότητα)
Κατά τη διάρκεια των γεγονότων της σειράς Αιωνιότητα, ο Θάνος και οι δυνάμεις του επιτίθενται στην Άττιλα και προσφέρουν να αφήσουν την πόλη σε αντάλλαγμα μιας θυσίας: τον θάνατο όλων των Inhumans ηλικίας 16 ως 22 ετών. Ο Μαύρος Κεραυνός υποθέτει ότι η προσφορά είναι ένα τέχνασμα για να κρύψει το γεγονός ότι ο Θάνος πραγματικά επιθυμεί το θάνατο του Θέιν, ενός νεαρού ημι-Απανθρώπου τον οποίο είχε υιοθετήσει χρόνια νωρίτερα. Ο Μάξιμος έβαλε τον Έλντρακ να μεταφέρει τους υπόλοιπους Inhumans σε διαφορετικές τοποθεσίες, για να αποτρέψει τον θάνατό τους από τον Θάνο. Η αναζήτηση για τον Θέιν τελικά αποκαλύπτει ότι μυστικές φυλές Inhumans υπάρχουν στη Γη εδώ και χρόνια και ζευγαρώνουν με τον πληθυσμό της, παράγοντας μια σειρά από φαινομενικά φυσιολογικούς ανθρώπους που διαθέτουν αδρανή γονίδια Inhumans. Σε απάντηση στην απειλή του Θάνου, ο Μαύρος Κεραυνός και ο Μάξιμος εκκενώνουν την Άττιλα πριν τον καταστρέψουν σε ένδειξη περιφρόνησης. Η καταστροφή της πόλης ενεργοποιεί τη Χθονογενή Βόμβα (Terrigenisis Bomb), μια δημιουργία του Μάξιμου, η οποία εξαπολύει τη Χθονογενή Ομίχλη σε όλο τον πλανήτη και ενεργοποιεί ειδικές ικανότητες σε πολλούς ανυποψίαστους ανθρώπους που ήταν απόγονοι των Inhumans.
Inhumanity (Απανθρωπιά)
Κατά τη διάρκεια της σειράς, ο Κάρνακ είχε μείνει ψυχικά φοβισμένος από τα προηγηθέντα γεγονότα και άρχισε να καταστρέφει τη δυτική πλευρά του Μανχάταν, μουρμουρίζοντας και θρηνώντας ανεξέλεγκτα. Συλλαμβάνεται από τους Εκδικητές. Στον Πύργο Σταρκ, ο Κάρνακ εξηγεί στους Εκδικητές τι συνέβη κατά τη διάρκεια της μάχης με τον Θάνο και τι σήμαινε αυτό για τους Inhumans. Όταν αμφέβαλλε για τον εαυτό του και τον Μαύρο Κεραυνό που διέσπειρε την Ομίχλη και τι θα συνέβαινε μετά, ο Κάρνακ είχε μία επιφοίτηση κατά την οποία είδε "το λάθος όλων των πραγμάτων". Είπε στη Μέδουσα που ήταν παρούσα κατά τη διάρκεια τής ανάκρισης ότι έπρεπε να ξεχάσει ό,τι νόμιζε ότι ξέρει, αγνοώντας τα ένστικτα και να ξεχάσει το παρελθόν αλλιώς όλα θα χαθούν. Μετά από αυτή την αποκάλυψη, για την οποία δήλωσε ότι δεν γίνεται πια να ξεχάσει αυτό το σφάλμα της ζωής, ο Κάρνακ έσπασε το γυάλινο κελί του και πήδηξε από τον Πύργο Σταρκ, αυτοκτονώντας.
Με την Άνα Κρέιβινωφ για οδηγό τους, ο Γκόργκον και ο Φλιντ πήγαν στα Όρη Τσιμανιμάνι τής Μοζαμβίκης στην Αφρική, όπου βρήκαν την κρυφή πόλη των Inhumans, την Ούτολαν.
Κατά τη διάρκεια της ιστορίας τού Εμφυλίου Πολέμου ΙΙ, το Χθονογενές Νέφος (Terrigen Cloud) περνάει πάνω από το Οχάιο, όπου μεταμορφώνει δύο φοιτητές του Πανεπιστημίου του Οχάιο, ονόματι Οδυσσέας Κέιν και Μισέλ, σε Inhumans. Ενώ η Μισέλ αναδύεται ως ένα ερυθρόδερμο θηρίο με φτερά και ουρά, ο Οδυσσέας προέκυψε αμετάβλητος, αλλά με την ικανότητα να προβλέπει. Ο Iron Man αργότερα διεισδύσει στη Νέα Άττιλα, για να διεκδικήσει τον Οδυσσέα μετά από μάχη με τη Μέδουσα, την Κρύσταλ, και τον Κάρνακ. Αυτό οδηγεί τους Inhumans να κατευθυνθούν προς τον Πύργο Σταρκ για να διεκδικήσουν τον Οδυσσέα, κάτι που οδηγεί τους Εκδικητές, τους Απόλυτους (the Ultimates) και την Α.Σ.Π.Ι.Δ.Α. να συμμετάσχουν. Όταν ο Οδυσσέας προβάλει το τελευταίο του όραμα, που δείχνει έναν άγριο Χαλκ να στέκεται πάνω από τα πτώματα των υπερηρώων, προκαλεί τα δάκρυα των νέων Inhumans που είναι παρόντες.
Δυνάμεις και ικανότητες
Ακόμα και χωρίς τη χρήση της Χθονογενούς Ομίχλης, οι μετατροπές των Κρι, συνδυασμένες με την ανά τους αιώνες επιλεκτική αναπαραγωγή, έδωσε στους Inhumans ορισμένα πλεονεκτήματα. Ο μέσος όρος ζωής τους είναι τα 150 έτη και ένας Απάνθρωπος σε καλή φυσική κατάσταση έχει δύναμη, χρόνο αντίδρασης, ταχύτητα και αντοχή μεγαλύτερη και από τον πιο καλό ανθρώπινο αθλητή. Ο Karnak και άλλοι φυσιολογικοί Inhumans που είναι σε εξαίρετη φυσική κατάσταση, μπορούν να σηκώσουν έναν τόνο και είναι ελαφρώς ανώτεροι από κάθε φυσιολογικό άνθρωπο σε εφευρετικότητα. Η έκθεση στη Χθονογενή Ομίχλη μπορεί να ενισχύσει και σε κάποιες περιπτώσεις να μειώσει τις φυσικές ικανότητες. Οι περισσότεροι Inhumans είναι συνηθισμένοι να ζουν σε ένα περιβάλλον χωρίς μικρόβια και ρύπανση, και έχουν δυσκολία στο να αντέξουν το τωρινό επίπεδο ρύπανσης του νερού και του αέρα της Γης για μεγάλο διάστημα.
Βασιλική Οικογένεια των Inhumans
Η Βασιλική Οικογένεια των Inhumans είναι η κυβερνούσα τάξη των Inhumans. Ανάμεσα στα μέλη της Βασιλικής Οικογένειας είναι οι:
Alpha Primitives (Πρωτόγονοι Άλφα)
Οι Άλφα είναι μία φυλή σκλάβων που δημιουργήθηκε από τους Inhumans και εμφανίζεται για πρώτη φορά στο Fantastic Four #47 (Δεκέμβριος 1966). Λόγω του λιγοστού πληθυσμού των Inhumans, δημιούργησαν ένα εργατικό δυναμικό από ανθρωποειδή που δημιουργήθηκαν για να είναι ισχυρά, αλλά περιορισμένης νοημοσύνης. Είχαν, επίσης, δημιουργηθεί έτσι ώστε να μην μπορούν να αναπαραχθούν παρά μόνο με κλωνοποίηση. Χρησιμοποιήθηκαν από τον Μάξιμο τον Τρελό σε διάφορα συστήματα, με αποτέλεσμα να ελευθερωθούν από τη δουλεία από τον Μαύρο Κεραυνό· δεν θα κλωνοποιούνταν πια και όσοι είχαν ήδη δημιουργηθεί θα έχουν το δικαίωμα να ζήσουν τη ζωή τους κάτω από την πόλη ευπρεπώς. Μετά από λίγο καιρό όμως, ήταν κατανοητό ότι οι Άλφα δεν θα μπορούσαν να ζουν μόνοι τους, και η προηγούμενη διάταξη αντιστράφηκε.
Ο πρώην βασιλιάς των Απανθρώπων, ο Ανείπωτος αποκάλυψε ότι οι Άλφα είναι στην πραγματικότητα άνθρωποι που έχουν εκτεθεί σε αέριο που δημιουργήθηκε από Ξηρογενείς Κρυστάλλους, μια ουσία που δημιουργήθηκε από τους Κρι ως όπλο για τους Inhumans, για να χρησιμοποιούν εναντίον των ανθρώπινων εχθρών τους.
Βραβεία
Το 1999, το Inhumans vol. 2 κέρδισε το Eisner Award για την "Καλύτερη Νέα Σειρά".
Εξωτερικοί σύνδεσμοι
Κατηγορία:Κόμικς που έγιναν τηλεοπτικές σειρές Κατηγορία:Χαρακτήρες που δημιουργήθηκαν από τον Σταν Λι Κατηγορία:Χαρακτήρες που δημιουργήθηκαν από τον Τζακ Κίρμπι Κατηγορία:Υπερηρωικές ομάδες της Marvel Comics
Διφθοριούχο ξένο
Ιστορία
Η πρώτη δημοσιευμένη αναφορά για το διφθοριούχο ξένο έγινε τον Οκτώβριο του 1962 από τον Chernick, et al. Ωστόσο, όπως δημοσιεύθηκε αργότερα, είχε πιθανότατα πρωτοπαρασκευαστεί από τον Ρούντολφ Χόπε, του Πανεπιστημίου του Μίνστερ της Γερμανίας, νωρίτερα το 1962, με ολική σύνθεση μίγματος διφθορίου και ξένου με ηλεκτρική εκκένωση. Σύντομα μετά από αυτές τις αναφορές οι Weeks, Cherwick και Matheson του Argonne National Laboratory ανέφεραν τη σύνθεση του διφθοριούχου ξένου χρησιμοποιώντας ένα ολονικέλινο σύστημα με διαφανή παράθυρα από αλουμίνα, μέσα στο οποίο ισοδύναμες ποσότητες ξένου και διφθορίου αντέδρασαν σε χαμηλή πίεση υπό την ακτινοβόληση από υπεριώδη πηγή. Ο Williamson ανέφερε ότι η αντίδραση γίνεται το ίδιο καλά και στη (συνηθισμένη) ατμοσφαιρική πίεση, σε μια αποξηραμένη γυάλινη Pyrex οβίδα χρησιμοποιώντας ηλιακό φως ως πηγή ακτινοβόλησης. Σημείωσε ακόμη ότι η σύνθεση λειτουργούσε ακόμη και σε συννεφιασμένες μέρες.
Στις προηγούμενες συνθέσεις το διφθόριο είχε προηγουμένως καθαριστεί για να απομακρυνθούν (τυχόν κατάλοιπα) διυδρογόνου. Ωστόσο, οι Šmalc και Lutar βρήκαν πως αν αυτό το στάδιο παρακαμφθεί (δηλαδή αν δεν καθαριστεί προηγουμένως το διφθόριο από υπόλοιπα διυδρογόνου), η αντίδραση σύνθεσης διφθοριούχου ξένου στην πραγματικότητα διεξάγεται με τετραπλάσιο ρυθμό αντίδρασης από το συνηθισμένο (δηλαδή με καθαρισμένο διφθόριο).
Παραγωγή
Παράγεται με απλή ολική σύνθεση:
Η χημική αντίδραση χρειάζεται θέρμανση, ακτινοβόληση ή μια ηλεκτρική εκκένωση. Το προϊόν είναι αέριο, αλλά μπορεί να συμπυκνωθεί στους −30 °C. Καθαρίζεται με κλασματική απόσταξη ή εκλεκτική συμπύκνωση χρησιμοποιώντας μια γραμμή κενού.
Προφυλάξεις ασφαλείας
Το διφθοριούχο ξένο σχηματίζεται εύκολα με απευθείας αντίδραση ξένου και διφθορίου. Ένα κλειστό γυάλινο δοχείο (που προηγουμένως είχε εκκενωθεί από αέρα) γεμισμένο με ισοδύναμες ποσότητες ξένου και φθορίου εκτίθεται στο ηλιακό φως. Απαιτούνται, ωστόσο οι συνηθισμένες προφυλάξεις που απαιτούνται με κάθε χρήση φθορίου: Το φθόριο πρέπει προηγούμενως να πέρασε μέσα από μεταλλικό σύστημα χωρίς γράσο ή από πολύ καλά αποξηραμένο γυαλί. Ο ατμοσφαιρικός αέρας πρέπει προηγουμένως να απομακρυνθεί, για να αποφευχθεί ο σχηματισμός τριοξειδίου του ξένου, που είναι ένα εκρηκτικό (αυτό είναι αληθές μόνο αν εκτός από το διφθοριούχο ξένο σχηματιστεί και τετραφθοριούχο ξένο, που υδρολύεται σε τριοξείδιο του ξένου).
Διαλυτότητα
Το διφθοριούχο ξένο είναι ευδιάλυτο σε διαλύτες όπως πενταφθοροβρώμιο (BrF5), τριφθοροβρώμιο (BrF3), πενταφθοροϊώδιο (IF5), άνυδρο υδροφθόριο (HF) και (επίσης άνυδρο) αιθανονιτρίλιο (MeCN), χωρίς αναγωγή ή οξείδωση. Η διαλυτότητά του στο υδροφθόριο είναι υψηλή: 16,7 kg διφθοριούχου ξένου ανά 1 kg υδροφθορίου στους 29,95 °C.
Χημική συμπεριφορά και εφαρμογές
Το διφθοριούχο ξένο μπορεί να χρησιμοποιηθεί για την παραγωγή άλλων ενώσεων του ξένου. Π.χ. μπορεί να παραχθεί μια ασταθής οργανοξενική ένωση, το δι(τριφθορομεθυλο)ξένο [Xe(CF3)2] μπορεί να γίνει με ακτινοβόληση εξαφθοραιθανίου για να δημιουργηθούν ρίζες CF3·:
Το κατιόν [XeF]+ σχηματίζεται με συνδυασμό διφθοριδίου του ξένου με ένα ισχυρό δέκτη φθριούχων ανιόντων, όπως το πενταφθοριούχο αντιμόνιο (SbF5):
Αυτή η αντίδραση είναι αντιστρέψιμη: απομακρύνοντας αέριο ξένο από το παραπάνω διάλυμα προκαλεί την παραγωγή και πάλι του ιόντος [XeF+] και το χρώμα του διαλύματος επιστρέφει στο υποκίτρινο.
Με την παρουσία υγρού υδροφθορίου (HF), σχηματίζονται σκούροι πράσινοι κρύσταλλοι που καθιζάνουν από το πράσινο διάλυμα στους −30 °C:
Η κρυσταλλογραφία ακτίνων Χ δείχνει ότι ο δεσμός Xe-Xe έχει μήκος 309 pm, ένδειξη ότι αποτελεί πολύ ασθενή δεσμό. Το ιόν [Xe2]+ είναι ισοηλεκτρονιακό μς το [I2]-, που είναι επίσης σκούρο πράσινο
Ενώσεις συναρμογής
Το ξενοδιφθορίδιο μπορεί να δράσει ως συναρμωτής σε ενώσεις συναρμογής των μεταβατικών μετάλλων. Π.χ. σε διάλυμα υγρού υδροφθορίου (HF):
Κρυσταλλογραφική ανάλυσν της παραπάνω ένωσης δείχνει ότι το άτομο μαγνησίου (Mg) συναρμόζεται με έξι (6) άτομα φθορίου (F), από τα οποία τα τέσσερα (4) ανήκουν στους συναρμοστές ξενοδιφθοριδίου και τα άλλα δύο (2) στο ζευγάρι των αυναρμοστών AsF6.
Μια παρόμοια αντίδραση είναι η ακόλουθη:
Πολλές τέτοιες αντιδράσεις με προϊόντα του γενικού τύπου [Mx(XeF2)n](AF6]x έχουν παρατηρηθεί, όπου M μπορεί να είναι ασβέστιο (Ca), στρόντιο (Sr), βάριο (Ba), μόλυβδος (Pb), άργυρος (Ag), λανθάνιο (La) ή νεοδύμιο (Nd) και όπου Α μπορεί να είναι αρσενικό (As), αντιμόνιο (Sb) ή φωσφόρος (P).
Αυτή η αντίδραση απαιτεί μεγάλη περίσσεια ξενοδιφθοριδίου. Η δομή του προϊόντος είναι τέτοια ώστε το ένα Ca2+ συναρμόζεται μόνο με άτομα φθορίου από το συναρμοστή ξενοδιφθορίδιο, ενώ το άλλο με άτομα φθορίου που προέρχονται και από τους δυο συναρμοστές, δηλαδή ξενοδιφθορίδιο και αρσενοεξαφθορίδιο.
Ως φθοριωτικό αντιδραστήριο
Το ξενοδιφθορίδιο είναι ένα ισχυρό φθριωτικό και οξειδωτικό αντιδραστήριο .. Επίσης, με αποδέκτες ανιόντων φθορίου (F-) παράγει τα ιόντα [XeF]+ και [Xe2F]+, που είναι ακόμη ισχυρότερα φθοριωτικά μέσα.
Ανάμεσα στις αντιδράσεις φθορίωσης που δίνει το ξενοδιφθορίδιο είναι οι ακόλουθες:
1. Οξειδωτική φθορίωση:
2. Αναγωγική φθορίωση:
Ρικάρντο Κακά
Ο Ρικάρντο Ίζεκσον ντος Σάντος Λέιτε (Ricardo Izecson dos Santos Leite, 22 Απριλίου 1982), γνωστός ευρέως ως Κακά ή Ρικάρντο Κακά, είναι βραζιλιανος πρώην ποδοσφαιριστής που αγωνιζόταν στην εθνική ομάδα της βραζιλιας. Στην καριέρα του αγωνίστηκε σε σημαντικές ομάδες όπως η Μίλαν, η Ρεάλ Μαδρίτης και η Σάο Πάολο. Επίσης είχε σημαντικές ατομικές διακρίσεις όπως η κατάκτηση της Χρυσής Μπάλας το 2007.
Διφθοριούχο ξένο
Ως φθοριωτικό αντιδραστήριο
3. Αρωματική φθορίωση: 300 px
Ρικάρντο Κακά
Βιογραφία
Γεννήθηκε στην Μπραζίλια, στις 22 Απριλίου 1982. Ο νεότερος αδερφός του, του έδωσε το ψευδώνυμο Κακά (Kaka), από το σύντομο τύπο του Ρικάρντο στα πορτογαλικά. Ο μικρότερος από τον Ρικάρντο, Ροντρίγκο, δεν μπορούσε να τον πει με το όνομά του και έτσι, επειδή τον φώναζε "Caca", ο παίκτης έλαβε το ψευδώνυμο "Κακά".
Διφθοριούχο ξένο
Ως φθοριωτικό αντιδραστήριο
300 px
Ρικάρντο Κακά
Βιογραφία
Ο μεσοεπιθετικός Κακά αγωνίστηκε στη Σάο Πάουλο την περίοδο 2001-03 και στην Μίλαν την περίοδο 2003-09. Το καλοκαίρι τού 2009 μεταγράφηκε στη Ρεάλ Μαδρίτης έναντι του ποσού των 68.500.000 ευρώ πού τότε ήταν δεύτερο μεγαλύτερο ποσό μεταγραφής, πίσω από τα 75 εκατομμύρια του Κριστιάνο Ρονάλντο. Κάθε φορά που σκοράρει, αφιερώνει τα γκολ του στο Θεό διότι σώθηκε η ζωή του μετά από σοβαρό χτύπημα στο κεφάλι κατά την παιδική του ηλικία. To 2007, χαρακτηρίστηκε από τον Πελέ ως ο καλύτερος ποδοσφαιριστής στον κόσμο, ακόμα και μετά τον Ρονάλντο. Την ίδια χρονιά ο Κακά βραβεύτηκε επίσημα ως ο καλύτερος παίκτης στον κόσμο κατακτώντας την Χρυσή Μπάλα ενώ βραβεύτηκε και ως ο καλύτερος ποδοσφαιριστής της χρονιάς στις Ευρωπαϊκές διοργανώσεις από την ΟΥΕΦΑ.
Διφθοριούχο ξένο
Ως φθοριωτικό αντιδραστήριο
4. Φθορίωση αλκενίων και αλκαδιενίων. Π.χ.:
Το ξενοδιφθορίδιο είναι εκλεκτικό στο ποιο άτομο φθοριώνει και αυτό αυξένει τη χρησιμότητά του ως φθοριωτικό αντιδραστήριο, αφού δίνει τη δυνατότητα φθορίωσης ετεροατόμων, χωρίς να φθοριωθούν επίσης άλλα τμήματα οργανικών ενώσεων. Π.χ. φθοριώνει το άτομο του αρσενικού (As), αλλά αφήνει ανέπαφες τις μεθυλικές ομάδες :